Välismaalaste seaduse muutmise ja sellega seonduvalt teiste seaduste

 muutmise seaduse (rändemenetluste tõhustamine) eelnõu seletuskirja juurde

Lisa 1

Rakendusakti kavandid

Rakendusakti kavand nr 1

EELNÕU

VABARIIGI VALITSUS

MÄÄRUS 2024. a nr

**Vabariigi Valitsuse 23. detsembri 2021. aasta määruse nr 125**

**„Automaatse biomeetrilise isikutuvastuse süsteemi**

**andmekogu põhimäärus“ muutmine**

Määrus kehtestatakse välismaalaste seaduse § 2794 lõike 5 alusel.

**§ 1.** Vabariigi Valitsuse 23. detsembri 2021. aasta määruses nr 125 „Automaatse biomeetrilise isikutuvastuse süsteemi andmekogu põhimääruse“ § 2 lõike 3 punktist 3 ja määruse 11. jao 2. jaotise pealkirjas asendatakse sõnad „töölubade register“ sõnadega „elamisõiguste andmekogu“.

**§ 2.** Määrus jõustub 1. jaanuaril 2028. aastal.

(allkirjastatud digitaalselt)

Kaja Kallas

Peaminister

(allkirjastatud digitaalselt)

Lauri Läänemets
Siseminister

(allkirjastatud digitaalselt)

Taimar Peterkop
Riigisekretär

Rakendusakti kavand nr 2

EELNÕU

VABARIIGI VALITSUS

MÄÄRUS 2024. a nr

**Vabariigi Valitsuse 7. märtsi 2019. aasta määruse nr 21**

**„Maksukohustuslaste registri põhimäärus“ muutmine**

Määrus kehtestatakse maksukorralduse seaduse § 17 lõike 1 alusel.

**§ 1.**Vabariigi Valitsuse 7. märtsi 2019. aasta määruses nr 21 „Maksukohustuslaste registri põhimäärus“ tehakse järgmised muudatused:

**1)** paragrahvi 68 täiendatakse lõikega 5 järgmises sõnastuses:

„(5) Paragrahvi 53 lõike 2 punktides 1, 3–7 ja 9 nimetatud andmed saadakse riigi infosüsteemi andmevahetuskihi kaudu elamislubade ja töölubade registrist, viisaregistrist ja välismaalase lühiajalise Eestis töötamise registreerimise andmekogust.“;

**2)** paragrahvi 68 lõikes 5 asendatakse sõnad „töölubade register“ sõnadega „elamisõiguste andmekogu“.

**§ 2.  Määruse jõustumine**

(1) Määrus jõustub 1. jaanuaril 2026. aastal.

(2) Määruse § 1 punkt 2 jõustub 1. jaanuaril 2028. aastal.

(allkirjastatud digitaalselt)

Kaja Kallas

Peaminister

(allkirjastatud digitaalselt)

Lauri Läänemets
Siseminister

(allkirjastatud digitaalselt)

Taimar Peterkop
Riigisekretär

Rakendusakti kavand nr 3

EELNÕU

MAJANDUS- JA INFOTEHNOLOOGIA MINISTER

MÄÄRUS 2024. a nr

**Tervise- ja tööministri 18. veebruari 2021. aasta määruse nr 4**

**„Töökeskkonna andmekogu põhimäärus“ ning majandus- ja**

**infotehnoloogiaministri 22. detsembri 2023. aasta määruse**

**nr 69 „Töötukassa andmekogu põhimäärus“ muutmine**

Määrus kehtestatakse töötervishoiu ja tööohutuse seaduse § 241 lõike 5 ja töötuskindlustuse seaduse § 35 lõike 2 alusel.

**§ 1. Tervise- ja tööministri 18. veebruari 2021. aasta määruses nr 4 „Töökeskkonna andmekogu põhimäärus“ muutmine**

Tervise- ja tööministri 18. veebruari 2021. aasta määruses nr 4 „Töökeskkonna andmekogu põhimäärus“ tehakse järgmised muudatused:

**1)** paragrahvi 17 lõiget 1 täiendatakse punktidega 17 ja 18 järgmises sõnastuses:

„17) elamislubade ja töölubade register – andmed Eestisse lähetatud töötaja Eestisse tööle asumise ja tema töötingimuste kohta Eestisse lähetatud töötajate töötingimuste seaduse § 51 alusel;

18) välismaalase lühiajalise Eestis töötamise registreerimise andmekogu – andmed Eestisse lähetatud töötaja Eestisse tööle asumise ja tema töötingimuste kohta Eestisse lähetatud töötajate töötingimuste seaduse § 51 alusel.“;

**2)** paragrahvi 17 lõike 1 punktis 17 asendatakse sõnad „töölubade register“ sõnadega „elamisõiguste andmekogu“.

**§ 2.** **Majandus- ja infotehnoloogiaministri 22. detsembri 2023. aasta määruse nr 69 „Töötukassa andmekogu põhimäärus“ muutmine**

Majandus- ja infotehnoloogiaministri 22. detsembri 2023. aasta määruse nr 69 „Töötukassa andmekogu põhimäärus“ § 40 täiendatakse lõikega 21 järgmises sõnastuses:

„(21) Elamislubade ja elamisõiguste andmekogust on õigus saada välismaalase Eestis töötamisega seotud andmeid.“.

**§ 3. Määruse jõustumine**

(1) Määrus jõustub 1. jaanuaril 2026. aastal.

(2) Määruse § 1 punkt 2 jõustub 1. jaanuaril 2028. aastal.

(3) Määruse § 2 jõustub 1. jaanuaril 2029. aastal.

(allkirjastatud digitaalselt)

Tiit Riisalo

Majandus- ja infotehnoloogia minister

(allkirjastatud digitaalselt)

Ahti Kuningas
kantsler

Rakendusakti kavand nr 4

EELNÕU

SISEMINISTER

MÄÄRUS 2024. a nr

**Siseministri määruste muutmine seoses välismaalaste seaduse**

**muutmise ja sellega seonduvalt teiste seaduste muutmise**

**seadusega (rändemenetluste tõhustamine)**

Määrus kehtestatakse politsei ja piirivalve seaduse § 19 lõike 1, § 20 lõike 2, § 251 lõike 3 ja § 252 lõike 2, välismaalaste seaduse § 101 lõike 1 punktide 1–3, § 102 lõike 1, § 110 lõike 1, § 110 lõike 12, § 2231 lõike 1, § 224 lõike 1 punkti 1, § 228 lõike 1, § 2971 lõike 4, Euroopa Liidu kodaniku seaduse § 491 lõike 2, välismaalasele rahvusvahelise kaitse andmise seaduse § 471 lõike 2 ning väljasõidukohustuse ja sissesõidukeelu seaduse § 33 lõike 1 ja § 3314 lõike 1 alusel.

**§ 1. Siseministri 8. veebruari 2019. aasta määruse nr 6 „Broneeringuinfo andmekogu põhimäärus“ muutmine**

Siseministri 8. veebruari 2019. aasta määruse nr 6 „Broneeringuinfo andmekogu põhimäärus“ paragrahvi 6 lõike 2 punkt 3 sõnastatakse järgmiselt:

„3) elamislubade ja elamisõiguste andmekogu;“.

**§ 2. Siseministri 1. juuli 2020. aasta määruse nr 25 „Eestis seadusliku aluseta viibivate ja viibinud välismaalaste andmekogu põhimäärus“ muutmine**

Siseministri 1. juuli 2020. aasta määruse nr 25 „Eestis seadusliku aluseta viibivate ja viibinud välismaalaste andmekogu põhimäärus“ paragrahvi 19 lõike 2 punkt 4 sõnastatakse järgmiselt:

„4) elamislubade ja elamisõiguste andmekogu;“.

**§ 3. Siseministri 26. augusti 2020. aasta määruse nr 33 „Elamisloakaardi vorm ja tehniline kirjeldus ning elamisloakaardile kantavate andmete loetelu“ muutmine**

Siseministri 26. augusti 2020. aasta määruse nr 33 „Elamisloakaardi vorm ja tehniline kirjeldus ning elamisloakaardile kantavate andmete loetelu“ § 4 lõike 13 punkt 9 tunnistatakse kehtetuks.

**§ 4.** **Siseministri 18. detsembri 2015. aasta määruse nr 81 „Elamislubade ja töölubade registri põhimäärus“ muutmine**

Siseministri 18. detsembri 2015. aasta määruses nr 81 „Elamislubade ja töölubade registri põhimäärus“ tehakse järgmised muudatused:

**1)** määruse pealkirjas ja tekstis asendatakse sõnad „töölubade register“ sõnadega „elamisõiguste andmekogu“;

**2)** paragrahvi 2 lõige 2 sõnastatakse järgmiselt:

„(2) Andmekogu pidamise eesmärgi täitmiseks töödeldakse andmekogus Euroopa Liidu õigusaktis, välislepingus, seaduses ja määruses sätestatud ülesannete täitmise käigus elamisloa ja tööloa ning nende pikendamise, tähtajalise elamisloa ja selle pikendamise, pikaajalise elaniku elamisloa ja selle taastamise, elamisloa andmete välisriigi reisidokumenti kandmise, Eestist eemalviibimise registreerimise, elamisloa ja tööloa kehtetuks tunnistamise, Euroopa Liidu kodaniku perekonnaliikme tähtajalise elamisõiguse ja selle pikendamise ning Euroopa Liidu kodaniku ja tema perekonnaliikme alalise elamisõiguse registreerimise ja elamisõigusega seotud menetluste käigus antud haldusaktide ja sooritatud toimingute ning kohanemisprogrammiga seotud toimingute andmeid.“;

**3)** paragrahvi 9 lõiget 1 täiendatakse punktiga 28 järgmises sõnastuses:

„28) muu taotlusega seotud oluline teave, mida taotleja peab oluliseks esitada;

**4)** paragrahvi 9 lõike 2 punkti 19 täiendatakse pärast sõna „teave“ sõnadega „ , mida taotleja peab oluliseks esitada“;

**5)** määrust täiendatakse §-ga 181 järgmises sõnastuses:

„**§ 181.** **Enne tähtajalise elamisloa taotlemist elektrooniliselt esitatud andmete ja tõendite andmekogusse kandmine**

Välismaalase kohta, kes on esitanud tähtajalise elamisloa taotlemiseks nõutud andmed ja tõendid välismaalaste seaduse § 2121 kohaselt, kantakse andmekogusse tähtajalise elamisloa taotleja kohta sätestatud andmed, välja arvatud sõrmejäljekujutised ja allkirjanäidis.“;

**6)** määrust täiendatakse §-ga 271 järgmises sõnastuses:

„**§ 271. Enne perekonnaliikme tähtajalise elamisõiguse taotlemist elektrooniliselt esitatud andmete ja tõendite andmekogusse kandmine**

Perekonnaliikme kohta, kes on esitanud tähtajalise elamisloa taotlemiseks nõutud tõendid ja andmed Euroopa Liidu kodaniku seaduse § 231 kohaselt, kantakse andmekogusse perekonnaliikme tähtajalise elamisõiguse taotleja kohta sätestatud andmed, välja arvatud sõrmejäljekujutised ja allkirjanäidis.“;

**7)** paragrahvi 40 lõige 1 sõnastatakse järgmiselt:

„(1) Andmekogu andmeid säilitatakse alaliselt.“;

**8)** paragrahvi 40 täiendatakse lõikega 3 järgmises sõnastuses:

„(3) Välismaalaste seaduse § 2121 kohaselt esitatud tähtajalise elamisloa taotlemiseks või Euroopa Liidu kodaniku seaduse § 231 kohaselt esitatud Euroopa Liidu kodaniku perekonnaliikme tähtajalise elamisõiguse taotlemiseks nõutud andmeid ja tõendeid säilitatakse kuus kuud andmete andmekogusse kandmisest arvates.“.

**§ 5.** **Siseministri 16. jaanuari 2024. aasta määruse nr 2 „Iduettevõtte või kasvuettevõtte määratlusele vastavuse hindamise tingimused ja kord ning selleks esitatavate andmete ja tõendite loetelu ning nende esitamise nõuded“ muutmine**

Siseministri 16. jaanuari 2024. aasta määruses nr 2 „Iduettevõtte või kasvuettevõtte määratlusele vastavuse hindamise tingimused ja kord ning selleks esitatavate andmete ja tõendite loetelu ning nende esitamise nõuded“ § 3 lõige 1 muudetakse ja sõnastatakse järgmiselt:

„(1) Kui tööandja taotleb välismaalase lühiajalise Eestis töötamise registreerimist kasvuettevõtte töötajana, hindab haldusorgan enne lühiajalise Eestis töötamise registreerimist, kas äriühing või välismaa äriühingu filiaal (edaspidi *äriühing*) vastab kasvuettevõtte määratlusele.“.

**§ 6. Siseministri 13. augusti 2014. aasta määruse nr 34 „Kohanemisprogramm“ muutmine**

Siseministri 13. augusti 2014. aasta määruses nr 34 „Kohanemisprogramm“ tehakse järgmised muudatused:

**1**) paragrahvi 2lõiget 2 täiendatakse pärast sõna „uussisserändaja“ sõnadega „või kohanemisprogrammis osalemise kohustusega välismaalase“;

**2)** paragrahvi 7 täiendatakse lõikega 6järgmises sõnastuses:

„(6) Välismaalane, kes soovib taotleda tähtajalist elamisluba püsivalt Eestisse elama asumiseks, on kohustatud läbima baasmooduli ning oskama eesti keelt vähemalt A2-tasemel.“.

**§ 7. Siseministri 22. märtsi 2023. aasta määruse nr 6 „Migratsioonijärelevalve andmekogu põhimäärus“ muutmine**

Siseministri 22. märtsi 2023. aasta määruses nr 6 „Migratsioonijärelevalve andmekogu põhimäärus“ tehakse järgmised muudatused:

**1)** paragrahvi 6 lõiget 1 täiendatakse punktiga 11 järgmises sõnastuses:

„11) foto või näokujutis.“;

 **2)** paragrahvi 11 punktis 5 asendatakse sõnad „töölubade register“ sõnadega „elamisõiguste andmekogu“.

**§ 8. Siseministri 20. detsembri 2007. aasta määruse nr 83 „Piirikontrolli andmekogu põhimäärus“ muutmine**

Siseministri 20. detsembri 2007. aasta määruse nr 83 „Piirikontrolli andmekogu põhimäärus“ paragrahvi 101 lõike 2 punktis 3 asendatakse sõnad „töölubade register“ sõnadega „elamisõiguste andmekogu“.

**§ 9. Siseministri 18. detsembri 2015. aasta määruse nr 82 „Pikaajalise viisa andmise, viibimisaja vormistamise ja viibimisaja pikendamise kord ja tähtajad ning piisavate rahaliste vahendite määr“ muutmine**

Siseministri 18. detsembri 2015. aasta määruses nr 82 „Pikaajalise viisa andmise, viibimisaja vormistamise ja viibimisaja pikendamise kord ja tähtajad ning piisavate rahaliste vahendite määr“ tehakse järgmised muudatused:

**1)** paragrahvi 2 lõikes 2 asendatakse sõnad „eesti, inglise või vene“ sõnadega „eesti või inglise“;

**2)** paragrahvi 3 lõikes 1 asendatakse sõnad „eesti, inglise, vene või menetleja poolt aktsepteeritud“ sõnadega „eesti või inglise“;

**3)** paragrahvi 5 lõiget 3 täiendatakse punktiga 3 järgmises sõnastuses:

„3) välismaalase Eestis sündinud alaealine laps, kes viibib Eestis seaduslikult välismaalaste seaduse § 43 lõike 33 alusel ning taotleb Politsei- ja Piirivalveametis pikaajalist viisat Eestis viibimise jätkamiseks.“;

**4)** paragrahvi 6 täiendatakse lõikega 62 järgmises sõnastuses:

„(62) Kui välismaalane taotleb pikaajalist viisat välismaalaste seaduse § 911 lõike 13 alusel lisatakse taotlusele välismaalase omakäeline kirjalik selgitus, miks tal ei ole võimalik esitada pikaajalise viisa taotlust Eesti välisesindusele ning selgituse asjaolusid tõendavad dokumendid.“.

**§ 10. Siseministri 22. detsembri 2009. aasta määruse nr 93 „Schengeni infosüsteemi riikliku registri põhimäärus“ muutmine**

Siseministri 22. detsembri 2009. aasta määruses nr 93 „Schengeni infosüsteemi riikliku registri põhimäärus“ tehakse järgmised muudatused:

**1)** määruses asendatakse sõnad „töölubade register“ sõnadega „elamisõiguste andmekogu“ vastavas käändes;

**2)** paragrahvi 13 lõikes 8 asendatakse sõnad „töölubade registri“ sõnadega „elamislubade ja elamisõiguste andmekogu“.

**§ 11. Siseministri 7. detsembri 2022. aasta määruse nr 40 „Sissesõidukeeldude riikliku registri põhimäärus“ muutmine**

Siseministri 7. detsembri 2022. aasta määruses nr 40 „Sissesõidukeeldude riikliku registri põhimäärus“ § 9 lõike 1 punktis 8 asendatakse sõnad „töölubade register“ sõnadega „elamisõiguste andmekogu“.

**§ 12. Siseministri 12. jaanuari 2017. aasta määruse nr 7 „Tähtajalise elamisloa ja selle pikendamise ning pikaajalise elaniku elamisloa ja selle taastamise taotlemise kord ning legaalse sissetuleku määrad“ muutmine**

Siseministri 12. jaanuari 2017. aasta määruses nr 7 „Tähtajalise elamisloa ja selle pikendamise ning pikaajalise elaniku elamisloa ja selle taastamise taotlemise kord ning legaalse sissetuleku määrad“ tehakse järgmised muudatused:

**1)** määruse preambulis asendatakse tekstiosa „2, 7 ja 8“ tekstiosaga „2 ja 7–9“;

**2)** paragrahvi 3 lõikes 1 asendatakse sõnad „eesti, inglise või vene“ sõnadega „eesti või inglise“;

**3)** paragrahvi 5 lõige 4 sõnastatakse järgmiselt:

„(4) Kui tähtajalise elamisloa andmise menetlus on algatatud välismaalaste seaduse § 2103 alusel annab välismaalane oma allkirjanäidise tähtajalise elamisloa menetluse käigus.“;

**4)** paragrahvi 14 lõikest 2 jäetakse välja sõnad „ning Eesti Töötukassa loa töökoha täitmiseks välismaalasega“;

**5)** paragrahvi 14 lõige 21 tunnistatakse kehtetuks;

**6)** paragrahvi 14 lõiked 4 ja 11 tunnistatakse kehtetuks;

**7)** paragrahvi 14 lõige 15 tunnistatakse kehtetuks;

**8)** paragrahvi 15 lõike 1 sissejuhatavas lauseosas asendatakse sõna „kirjaliku“ sõnadega „Politsei- ja Piirivalveameti elektroonilise kanali kaudu“;

**9)** paragrahvi 20 lõige 3 tunnistatakse kehtetuks;

**10)** paragrahvi 20 täiendatakse lõigetega 5 ja 6 järgmises sõnastuses:

„(5) Taotleja, kes on omandanud eesti keeles põhi-, kesk- või kõrghariduse, esitab eesti keeles põhi-, kesk- või kõrghariduse omandamist tõendava dokumendi või vastavad andmed.

(6) Taotleja, kes terviseseisundi tõttu ei ole püsivalt võimeline sooritama eesti keele tasemeeksamit, esitab eksperdikomisjoni otsuse tasemeeksami sooritamisest täieliku või osalise vabastamise kohta.“;

**11)** paragrahvi 23 lõike 1 sissejuhatav lauseosa sõnastatakse järgmiselt:

„(1) Taotleja, kes töötab või on töötanud välisriigi luure- või julgeolekuteenistuses või muus jõustruktuuris või on seotud või on olnud seotud välisriigi luure- või julgeolekuteenistusega või muu jõustruktuuriga või on põhjendatud alus seda arvata, esitab määruses sätestatud tähtajalise elamisloa taotlemisel nõutud dokumentidele lisaks järgmised dokumendid:“;

**12)** paragrahvi 24 pealkirjas ja §-i 43 pealkirjas asendatakse sõna „relvajõududega“ sõnadega „relvajõudude või muude jõustruktuuridega“;

**13)** paragrahvi 24 lõike 1 sissejuhatavat lauseosa ja § 43 lõike 1 sissejuhatavat lauseosa täiendatakse pärast sõna „arvatud“ sõnadega „või on seotud või on olnud seotud välisriigi relvajõudude või muude jõustruktuuridega“;

**14)** paragrahvi 34 lõige 4 tunnistatakse kehtetuks;

**15)** paragrahvi 42 lõike 1 sissejuhatav lauseosa sõnastatakse järgmiselt:

„(1) Taotleja, kes töötab või on töötanud välisriigi luure- või julgeolekuteenistuses või muus jõustruktuuris või on seotud või on olnud seotud välisriigi luure- või julgeolekuteenistusega või muu jõustruktuuriga või on põhjendatud alus seda arvata, esitab määruses sätestatud dokumentidele, kui need asjaolud on pärast elamisloa taotluse või eelmise elamisloa pikendamise taotluse esitamist muutunud, lisaks järgmised dokumendid:“;

**16)** paragrahvi 49 lõike 1 punkti 25, § 50 lõike 1 punkti 17 ja § 51 lõike 1 punkti 19 täiendatakse pärast sõna „teave“ sõnadega „, mida taotleja peab oluliseks esitada“;

**17)** paragrahvi 49 lõige 3 sõnastatakse järgmiselt:

„(3) Kui Politsei- ja Piirivalveamet on algatanud tähtajalise elamisloa menetluse välismaalaste seaduse § 2103 alusel, esitab välismaalane lõike 1 punktides 1–12 ja 16–26 nimetatud andmed elamisloa menetluse käigus.“.

**§ 13.** **Siseministri** **04. detsembri 2015. aasta määruse nr 64 „Viisa andmisest keeldumise, viisa tühistamise, viisa kehtetuks tunnistamise, viibimisaja pikendamisest keeldumise ja viibimisaja ennetähtaegse lõpetamise otsuse vaidlustamise kord ning otsuse vaidlustamise avalduse vorm“ muutmine**

Siseministri 04. detsembri 2015. aasta määruse nr 64 „Viisa andmisest keeldumise, viisa tühistamise, viisa kehtetuks tunnistamise, viibimisaja pikendamisest keeldumise ja viibimisaja ennetähtaegse lõpetamise otsuse vaidlustamise kord ning otsuse vaidlustamise avalduse vorm“ paragrahvi 2 lõikes 1 asendatakse sõnad „eesti, inglise või vene“ sõnadega „eesti või inglise“;

**§ 14. Siseministri 10. jaanuari 2017. aasta määruse nr 5 „Viisakleebise andmeväljale „MÄRKUSED” kantavate riigisiseste märgete loetelu“ muutmine**

Siseministri 10. jaanuari 2017. aasta määruse nr 5 „Viisakleebise andmeväljale „MÄRKUSED” kantavate riigisiseste märgete loetelu“ § 2 punkt 11 tunnistatakse kehtetuks.

**§ 15. Siseministri 10. detsembri 2015. aasta määruse nr 71 „Viisaregistri põhimäärus“ muutmine**

Siseministri 10. detsembri 2015. aasta määruses nr 71 „Viisaregistri põhimäärus“ tehakse järgmised muudatused:

**1)** paragrahvi 2 lõige 2 sõnastatakse järgmiselt:

„(2) Andmekogu pidamise eesmärgi ja Euroopa Liidu õigusaktis, välislepingus, seaduses või määruses sätestatud ülesande täitmiseks töödeldakse viisataotluste, viibimisaja pikendamise või ennetähtaegse lõpetamise ja viisa tühistamise, kehtetuks tunnistamise või kooskõlastamise kohta ning sellises menetluses antud haldusakti ja sooritatud toimingu andmeid.“;

**2)** paragrahvi 3 tekst sõnastatakse järgmiselt:

„(1) Andmekogu vastutav töötleja avaliku teabe seaduse tähenduses on Politsei- ja Piirivalveamet.

(2) Andmekogu isikuandmete kaasvastutavad töötlejad Euroopa Parlamendi ja nõukogu määruse (EL) 2016/679 füüsiliste isikute kaitse kohta isikuandmete töötlemisel ja selliste andmete vaba liikumise ning direktiivi 95/46/EÜ kehtetuks tunnistamise kohta (isikuandmete kaitse üldmäärus) (ELT L 119, 04.05.2016, lk 1–88) tähenduses on välismaalaste seaduses sätestatud pädevuse piires:

1) Politsei- ja Piirivalveamet;

2) Kaitsepolitseiamet;

3) Välisministeerium.

(3) Paragrahvi 9 lõigete 21–4 ning §-de 10, 101 ja 12 alusel andmekogusse kantud andmete vastutav töötleja on Politsei- ja Piirivalveamet.

(4) Välisesinduses esitatud viisa taotluse kohta § 9 alusel andmekogusse kantud andmete vastutav töötleja on Välisministeerium.

(5) Paragrahvide 11 ja 13 alusel andmekogusse kantud andmete vastutavad töötlejad vastavalt välismaalaste seaduses sätestatud pädevusele on Politsei- ja Piirivalveamet, Kaitsepolitseiamet või Välisministeerium.

(6) Andmekogu volitatud töötleja on Siseministeeriumi infotehnoloogia- ja arenduskeskus (edaspidi *volitatud töötleja*).“;

**3)** paragrahvi 4 lõike 1 sissejuhatav lauseosa sõnastatakse järgmiselt:

„(1) Politsei- ja Piirivalveamet:“;

**4)** paragrahvi 4 lõiget 1 täiendatakse punktiga 8 järgmises sõnastuses:

„8) tagab andmesubjekti isikuandmetega seotud rikkumisest teavitamise.“;

**5)** paragrahvi 4 lõike 2 punktis 6 ja lõike 3 punktis 5 asendatakse sõnad „andmekogu vastutavale töötlejale“ sõnadega „Politsei- ja Piirivalveametile“;

**6)** paragrahvi 9 lõike 21 punkti 12 täiendatakse pärast sõnu „taotleja e-posti aadress ja telefoninumber“ sõnadega „, sotsiaalmeedia kontod“;

**7)** paragrahvi 9 lõike 21 punkt 14 tunnistatakse kehtetuks;

**8)** paragrahvi 9 lõiget 21 täiendatakse punktidega 141–145 järgmises sõnastuses:

„141) andmed taotleja kriminaalkorras karistamise kohta;

142) andmed selle kohta, kas taotlejal on lähedasi sugulasi või perekonnaliikmeid;

143) andmed väliriigi relvajõududes, sealhulgas kohustuslikus ajateenistuses, kaadrisõjaväelasena teenimise või välisriigi relvajõudude reservi kuulumise kohta, andmed väljaspool Eestit sõjaväelises operatsioonis osalemise kohta ning andmed luure- või julgeolekuteenistuses töötamise või sellega seoste kohta ning andmed riiklikus või mitteriiklikus relvastatud organisatsioonis või üksuses töötamise kohta;

144) andmed kuritegelikku ühendusse, terroristlikku ühendusse või äärmusrühmitusse kuulumise kohta, andmed terroristliku organisatsiooni või äärmusrühmituse kontrolli all oleval alal viibimise kohta, andmed tulirelva või lõhkematerjaliga kokku puutumise kohta ning inimsusevastase kuriteo või sõjakuriteo toime panemise kohta;

145) andmed selle kohta, kas taotleja põeb nakkushaigust;“;

**9)** paragrahvi 9 lõiget 4 täiendatakse punktiga 41 järgmises sõnastuses:

„41) andmed taotluse kooskõlastamise kohta;“;

**10)** paragrahvi 9 täiendatakse lõigetega 6 ja 7 järgmises sõnastuses:

„(6) Kui pikaajalise viisa taotlejal on lähedane sugulane ja perekonnaliige, kantakse lähedase liikme ja perekonnaliikme kohta käesolevas määruses sätestatud andmetele järgmised andmed:

1) suhe taotlejaga;

2) abikaasa puhul välisriigis sõlmitud abielu aeg ja koht ning registreeritud elukaaslase puhul välisriigis kooselu registreerimise aeg ja koht;

3) eesnimi või -nimed;

4) perekonnanimi või -nimed;

5) sugu;

6) Eesti isikukood või selle puudumisel sünniaeg;

7) kodakondsus või kodakondsused;

8) sünnikoht riigi täpsusega;

9) kontaktandmed, sealhulgas kontaktaadress (tänav või talu, maja- ja korterinumber, küla või alev või linn, vald, maakond, riik, sihtnumber), e-posti aadress ja telefoninumber.

(7) Pikaajalise viisa taotleja kohta, kes teenib või on teeninud välisriigi relvajõududes, sealhulgas kaadrisõjaväelasena, luure- või julgeolekuteenistuses, või kes osaleb või on osalenud sõjaväelistes operatsioonides väljaspool Eestit, kantakse lisaks käesolevas määruses sätestatud andmetele andmekogusse järgmised andmed:

1) andmed õppimise kohta sõjaväelistes erikoolides ja -kursustel, sealhulgas kooli või kursuse nimetus, eriala, kooli aadress ja õppimise aeg;

2) andmed sõjaväelistest operatsioonidest osavõtmise kohta teiste riikide territooriumil, sealhulgas selle riigi nimi, ametikoht, osalemise aeg ja ülesanne;

3) teenistus- või töökäigu kirjeldus, sealhulgas asutuse nimi, aadress, sõjaväeosa number, ameti- või töökoht, ülesanne, tegevussuund, väeliik, teenistuse või töötamise periood.“;

**11)** paragrahvi 101 lõiget 1 täiendatakse punktiga 21 järgmises sõnastuses:

„21) kodakondsus või kodakondsused;“;

**12)** paragrahvi 101 lõike 1 punktis 3 asendatakse sõna „isikukood“ sõnaga „sünniaeg“;

**13)** paragrahvi 20 lõikes 2 asendatakse sõnad „vastutava töötleja ning Kaitsepolitseiameti ning Välisministeeriumi“ sõnadega „kaasvastutava töötleja“;

**14)** paragrahvi 20 lõikes 6 asendatakse sõnad „Andmekogu vastutav töötleja“ sõnadega „Politsei- ja Piirivalveamet“;

**15)** paragrahvi 20 lõikes 7 asendatakse sõnad „vastutavale töötlejale, Kaitsepolitseiametile ning Välisministeeriumile“ sõnadega „kaasvastutavale töötlejale“;

**16)** paragrahvi 21 lõigetes 1 ja 2 asendatakse sõnad „vastutav töötleja, Kaitsepolitseiamet või Välisministeerium“ sõnadega „kaasvastutav töötleja“;

**17)** paragrahvi 25 lõigetes 1 ja 2 asendatakse sõnad „vastutavale töötlejale“ sõnadega „Politsei- ja Piirivalveametile“.

**§ 16.** **Siseministri 18. detsembri 2023. aasta määruse nr 27 „Välismaalase lühiajalise Eestis töötamise registreerimise andmekogu põhimäärus“ muutmine**

Siseministri 18. detsembri 2023. aasta määruse nr 27 „Välismaalase lühiajalise Eestis töötamise registreerimise andmekogu põhimäärus“ § 12 punktis 4 asendatakse sõnad „töölubade register“ sõnadega „elamisõiguste andmekogu“;

**§ 17. Siseministri 4. detsembri 2015. aasta määruse nr 67 „Välismaalase lühiajalise Eestis töötamise registreerimise kord“ muutmine**

Siseministri 4. detsembri 2015. aasta määruses nr 67 „Välismaalase lühiajalise Eestis töötamise registreerimise kord“ tehakse järgmised muudatused:

**1)** paragrahvi 1 lõiked 4–5 tunnistatakse kehtetuks;

**2)** paragrahvi 2 lõikes 1 asendatakse sõnad „eesti, inglise või vene“ sõnadega „eesti või inglise“;

**3)** paragrahvi 6 lõiked 2 ja 11 tunnistatakse kehtetuks;

**4)** paragrahvi 7 lõiked 2 ja 21 sõnastatakse järgmiselt:

„(2) Kui tööandja või tema volitatud isik on esitanud Politsei- ja Piirivalveametile välismaalase lühiajalise Eestis töötamise registreerimise taotluse, on välismaalaste seaduse § 106 lõigetes 14, 13 ja 17 nimetatud juhul välismaalase lühiajaline Eestis töötamine seaduslik kuni taotluse suhtes otsuse tegemiseni.

(21) Kui välismaalase lühiajalise Eestis töötamise registreerimist taotletakse hooajatöötajana välismaalaste seaduse § 106 lõike 10 alusel on välismaalase Eestis töötamine seaduslik kuni taotluse suhtes otsuse tegemiseni järgmistel tingimustel:

1) tööandja või tema volitatud isik on esitanud määruses sätestatud korras Politsei- ja Piirivalveametile välismaalase lühiajalise Eestis töötamise registreerimise taotluse;

2) välismaalane on viimase viie aasta jooksul töötanud Eestis hooajatöötajana ja

3) välismaalase lühiajalise Eestis töötamise registreerimist ei ole kehtetuks tunnistatud välismaalaste seaduse §-s 109 sätestatu kohaselt.“;

**5)** paragrahvi 7 lõikes 4 asendatakse sõna „teates“ sõnaga „taotluses“.

**§ 18. Määruse jõustumine**

(1) Määrus jõustub 1. jaanuaril 2026. aastal.

(2) Määruse §-d 1 ja 2, § 4 punkt 1, § 7 punkt 2, §-d 8, 10, 11 ja 16 jõustuvad 1. jaanuaril 2028. aastal.

(3) Määruse § 12 punktid 4 ja 6 jõustuvad 1. jaanuaril 2029. aastal.

(allkirjastatud digitaalselt)

Lauri Läänemets

siseminister

(allkirjastatud digitaalselt)

Tarmo Miilits

kantsler